Subject: Teabenõue
From: "RT-Ehitus" <[email-masked]>
To: "info - MKM" <[email-masked]>
Date: Tue, 7 Apr 2026 19:18:38 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Pöördun teie poole seoses Raeremmelga 11 detailplaneeringu menetlusega, 
mille raames kavandatakse üldplaneeringus rohealana määratud ala asukoha 
muutmist ning osaliselt selle arvelt ehitusõiguse kavandamist.

Tartu Linnavalitsuses toimunud arutelul selgitati, et kavandatav lahendus ei 
kujuta endast üldplaneeringu muutmist ning roheala asukohta ja piire on 
võimalik muuta detailplaneeringu menetluse käigus. Samas on kehtivas 
üldplaneeringus vastav ala selgesõnaliselt määratud rohealana ning 
detailplaneeringuga kavandatakse selle osalist ümberpaigutamist ja 
ehitusõiguse andmist senisele roheala alale.

Eeltoodust tulenevalt palun selgitada:

*	millistele õiguslikele alustele tuginedes on võimalik üldplaneeringus 
määratud roheala asukohta muuta detailplaneeringu menetluse käigus ilma 
üldplaneeringut muutmata;
*	millistel tingimustel on lubatav senise roheala arvelt ehitusõiguse 
kavandamine.

Täiendavalt soovin juhtida tähelepanu järgmistele asjaoludele.

Roheala ümberpaigutamist põhjendatakse ratsaspordi tegevusega. Samas asub 
alal, kuhu roheala soovitakse ümber paigutada, puurkaevu sanitaarkaitseala. 
Teadaolevalt kehtivad sanitaarkaitsealal piirangud tegevustele, mis võivad 
ohustada põhjavee kvaliteeti, mistõttu tekib küsimus kavandatava lahenduse 
sobivuse ja õiguspärasuse osas.

Kehtivas detailplaneeringus on määratud maaüksus POS 148 ÜM, mis planeeringu 
kohaselt pidi tasuta üle minema Tartu linnale. Käesolevaks hetkeks ei ole 
nimetatud kohustust täidetud ning maaüksus on jätkuvalt eraomandis.

Lisaks on algatatud kehtiva detailplaneeringu osaline muutmine. Meie 
hinnangul puudub selleks piisav ning nõuetekohaselt põhjendatud alus ning 
kavandatavad muudatused võivad olla vastuolus kehtiva üldplaneeringuga.

Palun täiendavalt selgitada:

*	millised on võimalused reageerida olukorrale, kus detailplaneeringus ette 
nähtud kohustust (maa tasuta üleandmine linnale) ei ole täidetud;
*	kas ja millistel alustel on võimalik vaidlustada detailplaneeringu 
muutmine olukorras, kus selleks puudub piisav põhjendus;
*	millised on võimalused vaidlustada lahendus, mis on vastuolus kehtiva 
üldplaneeringuga.

Palun edastada kirjalik vastus esimesel võimalusel.

Parimate soovidega

Gunbrit Sulg
55967945